Document ID: 32006R0417

KOMISIJAS REGULA (EK) Nr. 417/2006
(2006. gada 10. marts),
ar ko papildina pielikumu Regulai (EK) Nr. 2400/96 par dažu nosaukumu iekļaušanu “Aizsargāto cilmes vietu nosaukumu un aizsargāto ģeogrāfiskās izcelsmes norāžu reģistrā” (Pimiento Asado del Bierzo (AĢIN), Fico bianco del Cilento (ACVN), Melannurca Campana (AĢIN), Montes de Granada (ACVN), Huile d’olive de Nice (ACVN), Aceite de la Rioja (ACVN), Antequera (ACVN))
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1992. gada 14. jūlija Regulu (EEK) Nr. 2081/92 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību (1), un jo īpaši tās 6. panta 3. un 4. punktu,
tā kā:
(1)
Saskaņā ar Regulas (EEK) Nr. 2081/92 6. panta 2. punktu Eiropas Savienības Oficiālajā Vēstnesī publicēts Itālijas iesniegtais reģistrācijas pieteikums attiecībā uz diviem nosaukumiem Fico bianco del Cilento un Melannurca Campana, Francijas iesniegtais reģistrācijas pieteikums attiecībā uz nosaukumu Huile d’olive de Nice, Spānijas iesniegtais reģistrācijas pieteikums attiecībā uz četriem nosaukumiem Pimiento Asado del Bierzo, Montes de Granada, Aceite de la Rioja un Antequera (2).
(2)
Komisija nav saņēmusi nevienu iebildumu saskaņā ar Regulas (EEK) Nr. 2081/92 7. pantu, tādējādi šie nosaukumi ierakstāmi “Aizsargāto cilmes vietu nosaukumu un aizsargāto ģeogrāfiskās izcelsmes norāžu reģistrā”,
IR PIEŅĒMUSI ŠO REGULU.
1. pants
Komisijas Regulas (EK) Nr. 2400/96 (3) pielikumu papildina ar nosaukumiem šīs regulas pielikumā.
2. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2006. gada 10. martā

Labels: 3
18
17
6